(ຈີນຈະສົ່ງຍານອະວະກາດບັນທຸກຄົນເສີນໂຈວ 11 ໃນວັນທີ 17 ຕຸລານີ້)
ໃນພິທີຖະແຫຼງຂ່າວທີ່ຈັດຂຶ້ນຢູ່ສູນສົ່ງດາວທຽມຈິວຊວນຂອງຈີນໃນຕອນເຊົ້າວັນທີ 16 ຕຸລານີ້, ທ່ານນາງອູຜິງ ຮອງຫົວໜ້າຫ້ອງການໂຄງການການບິນອະວະກາດບັນທຸກຄົນຈີນເຜີຍໃຫ້ຮູ້ວ່າ: ຍານອະວະກາດບັນທຸກຄົນ ເສີນໂຈວ 11 ຈະຖືກສົ່ງຂຶ້ນສູ່ອະວະກາດໃນເວລາ 7 ໂມງ 30 ນາທີຕາມເວລາປັກກິ່ງຂອງວັນທີ 17 ຕຸລານີ້ ໂດຍນັກບິນອະວະກາດແມ່ນທ່ານຈິງຫາຍເຜິງ ແລະທ່ານເສີນຕົງ.
ໃນນັ້ນທ່ານຈິງຫາຍເຜີງແມ່ນຫົວໜ້າໜ່ວຍງານ, ທ່ານເຄີຍປະຕິບັດໜ້າທີການບິນອະວະກາດໃນຍານອະວະກາດເສີນໂຈວ 7 ແລະເສີນໂຈວ 9, ສ່ວນທ່ານເສີນຕົງແມ່ນປະຕິບັດໜ້າທີ່ການບິນອະວະກາດເປັນຄັ້ງທຳອິດ.
ຈຸດປະສົງຂອງການບິນຄັ້ງນີ້ຄື: ໜຶ່ງຂົນສົ່ງນັກບິນແລະວັດຖຸໄປກັບລະຫວ່າງໂລກ-ຫ້ອງທົດລົງອະວະກາດຖຽນກົງ 2 ເພື່ອທົດລອງເຕັກນິກການເຊື່ອມຕໍ່ຍານອະວະກາດຢູ່ວົງໂຄຈອນ ແລະເຕັກນິກກັບພື້ນດິນຂອງຍານອະວະກາດບັນທຸກຄົນ; ສອງຈະເຊື່ອມຕໍ່ກັບຫ້ອງທົດລອງອະວະກາດຖຽນກົງ 2 ແລະໃຫ້ນັກບິນອະວະກາດເຂົ້າປະຈຳຢູ່ຫ້ອງທົດລອງເປັນໄລຍະກາງ ເພື່ອທົດສອບຄວາມສາມາດການດຳລົງຊີວິດ, ເຮັດວຽກ ແລະຮັກສາສຸຂະພາບຂອງນັກບິນອະວະກາດ ກໍ່ຄືຄວາມສາມາດການປະຕິບັດໜ້າທີ່ການບິນຂອງນັກບິນອະວະກາດ ແລະສາມດຳເນີນການທົດລອງແພດສາດການບິນອະວກດາດ, ການທົດລອງວິທະຍາສາດຊັ້ນອະວະກາດ, ການສ້ອມແປງຕ່າງໆແລະເຕັກນິກອື່ນໆທີ່ມີມະນຸດເຂົ້າຮ່ວມ, ກໍ່ຄືການເຜີຍແຜ່ຄວາມຮູ້ວິທະຍາສາດ.